Knyzlaukis
Knyzlaukis – kaimas Ukmergės rajono savivaldybėje, 2 km į pietryčius nuo Veprių. Kaime vyrauja retai išsidėsčiusios senos medinės sodybos; išsiskiria dviejų aukštų mūrinis tipinės sovietinės architektūros silikatinių plytų namas. Yra memorialinis kryžius, skirtas Knyzlaukio senoliams. Šalia kapinaičių prateka upelis. Tarpukario Lietuvos žemėlapiuose kaimas vadinamas Knislaukiu.